கேள்வி: தலையாலங்கானத்துப் போர் என்பது என்ன?
பதில்: தலையாலங்கானத்துப் போர் என்ற போர் சங்ககாலத்தில் நடந்த தலைசிறந்த புகழ்பெற்ற போராகும் இப்போர் நெடுஞ்செழியனுக்கும் ஏழு மன்னர்களுக்கும் இடையில் நடந்தது போரில் நெடுஞ்செழியன் வென்றான்.
கேள்வி: தலையாலங்கானத்துப் போர் - போர் பற்றி நீங்கள் என்ன அறிந்துள்ளீர்கள்?
பதில்: முதிரா இளைஞனான நெடுஞ்செழியனின் பாண்டிய நாட்டைக் கைப்பற்ற இரண்டு பேரரசர்கள்,ஐந்து வேளிர்கள் ஆக எழுவர் சேர்ந்து தாக்கினர். சேரமான் யானைக்கட்சேய் மாந்தரஞ்சேரல் இரும்பொறை, சோழர் கிள்ளிவளவன், வேளிர்களான திதியன், எழினி, எருமையூரன், இருங்கோவேள், பொருநன் ஆகியோரே இவ்வெழுவர்.கா.அப்பாத்துரை,தென்னாட்டுப் போர்களங்கள்,பக்.127 எதிரிகளைக்கண்டு பாண்டியன் கடுஞ்சினம் கொண்டு வஞ்சினம் கூறுகிறான். இது செய்யாவிட்டால் எனக்கு இன்னது நேரட்டும் என்று பலர் முன் கூறுவது வஞ்சினம். நாற்படை நலம் உடையவர் என்று தன்னைத் தானே புகழ்ந்துகொண்டு செருக்கோடு என்னைப்பற்றிச் சிறுசொல் கூறி, என்னோடு போரிடுவோர் எல்லாரையும் ஒன்றாகச் சிதைத்து, என் அடிக்கீழ் நான் கொண்டுவராவிட்டால், *என் குடிமக்கள் என்னைக் கொடியன் என்று தூற்றுவார்களாக! *மாங்குடி மருதனைத் தலைவனாகக் கொண்ட என் புலவர்-சங்கம் என்னைப் பாடாது போகட்டும்! *என்னைப் பாதுகாப்போர் துன்பம் கொள்ள, இரவலர்களுக்கு வழங்கமுடியாத வறுமை என்னை வந்தடையட்டும்! என்று கூறி போருக்குப் புறப்படுகிறான். புறநானூறு,பாடல்.72 இப்போரில் எதிரிப்படைகளை சிதறடித்து எழுவர் முரசுகளோடு வெண்குடைகளையும் நெடுஞ்செழியன் கைப்பற்றினான்.அகநானூறு, பாடல்-34
கேள்வி: தலையாலங்கானத்துப் போர் - புகழ் குறித்து விரிவாக சொல்லுங்கள்.
பதில்: அப்போரைப் பற்றிப் பாடாத அந்நாளைய புலவர்களே இல்லை எனலாம். அக்கால சிறந்த புலவர்களான நக்கீரர், மாங்குடி மருதனார் முறையே இப்போரின் வெற்றி நாயகனான பாண்டியன் மீது நெடுநல்வாடை, மதுரைக் காஞ்சி ஆகிய பெரும் பாடல்களைப் பாடியுள்ளனர்.